Raimo Pajusalu

Raimo Pajusalu (sündinud 1. veebruaril 1981 Pärnus) on endine eesti võrkpallur.

Aastatel 2000–2014 mängis ta Eesti võrkpallikoondises.

Haridus
Raimo Pajusalu on lõpetanud 1999. aastal Pärnu Hansagümnaasiumi ning 2009. aastal Tallinna Tehnikaülikooli majandusteaduskonnas ärikorralduse erialal. 2017. aastal lõpetas ta Eesti Maaülikooli magistriõppes kalakasvatuse erialal.Pajusalu, Raimo ESBL biograafia.

Sportlaskarjäär
Eesti võrkpallikoondis
Ta kuulus Eesti võrkpallikoondisse aastatel 2000–2014 ja mängis koondises 160 mängu.Mängud koondises (mehed). Eesti Võrkpalli Liit (seisuga 09.09.2021). Suurematest turniiridest on ta esindanud Eestit Euroopa meistrivõistluste finaalturniiril aastatel 2009 ja 2011 ning Euroopa liigas aastatel 2005 ja 2006.

Klubivõrkpall
1998–2005 Eesti meistriliigas (ja korra Prantsusmaal)
Raimo esimene hooaeg Eesti meistriliiga tasemel oli hooajal 1998/99 klubis ESS Pärnu, kus ta mängis kokku viis ja pool hooaega. Kui esimesel hooajal saadi nii Eesti karikavõistlustel kui Eesti meistrivõistlustel teine koht, siis järgneval neljal hooajal suudeti võita need võistlused. Sellesse perioodi jäi ka mitmel korral erinevates euroliigades osalemine. Hooajal 2000/01 osaleti klubiga Euroopa klubide karikasarjas, kus eelringist edasi ei jõutud ja CEV karikavõistlustel, kus võideti alagrupiturniir ning jõuti 16 parema sekka.ESS/ Falck Pärnu võrkpallurid loovutasid kodus lubava edu Postimees Sport arhiiv, 15.10.2000.ESS Falck Pärnu võitis eurosarjas Postimees Sport arhiiv, 15.10.2000.Koos eneseusuga kaotas ESS Pärnu ka mängu Postimees Sport arhiiv, 12.01.2001. Järgmisel hooajal (2001/02) korrati Euroopa tasemel eelmise aasta tulemusi, kui Euroopa klubide karikasarjas eelringist edasi ei saadud ja CEV karikavõistlustel jõuti 16 parema sekka.ESS Pärnu võrkpallurid kukkusid Harkovis nõrgemasse eurosarja Postimees Sport arhiiv, 15.10.2001. Hooajal 2002/03 osaleti Euroopa Top Teamsi karikasarjas, kus õnnestus võita enda alagrupp ning jõuti välja veerandfinaali, mis andis meeskonnale uueks hooajaks koha CEV Meistrite Liiga põhiturniiril.Pärnu võrkpallimeeskond võitis eurosarja alagrupi Pärnu Postimees arhiiv, 11.11.2002.Pill tuli pika ilu peale Pärnu Postimees arhiiv, 20.02.2003.

Hooajal 2003/04 osales klubi CEV Meistrite Liiga alagrupiturniiril, kuid mänguvõitu ei saadud ning sellega minetati ka edasipääsu lootus.Lõpumängus langeti võideldes Pärnu Postimees arhiiv, 05.02.2004. Hooaja teisel poolel renditi Pajusalu hooaja lõpuni Prantsusmaa kõrgliigaklubile Toulouse Toac-Tuc VB vigastatud mängija asemel, kuhu siirdus mõned nädalad enne ka Eesti võrkpallikoondise nurgaründaja Jaanus Nõmmsalu.Pajusalu ja Nõmmsalu ühes klubis Eesti Päevaleht arhiiv, 21.02.2004. Klubi lõpetas hooaja Prantsusmaa meistriliiga neljateistkümnendana ning langes järgmiseks hooajaks aste madalamasse liigasse, Prantsusmaa esiliigasse.Pajusalu ja Nõmmsalu tahaksid jätkata Prantsusmaal Pärnu Postimees arhiiv, 24.03.2004.

Hooajaks 2004/05 liitus Pajusalu Audentese Ülikooli võistkonnaga, kellel olid hooajaks suured ambitsioonid võita Eesti meistriliiga ja karikas, samuti osales klubi esemest korda tugevuselt kolmandas euroliigas, CEV Challenge Cupil (kus eelringist eedasi ei pääsetud).Raimo Pajusalu läheb aastaks Audentesesse Õhtuleht arhiiv, 15.06.2004. Klubi ootused olid asjakohased kuna võita suudeti nii Eesti karikavõistlused kui Eesti meistrivõistlused.Võitjad 1925-2022 Eesti Võrkpalli Liit.

2005–2009 Austria ja Belgia meistriliigas
Hooajaks 2005/06 siirdus Pajusalu taas välismaale ning liitus Austria tippklubiga Hypo Tirol Innsbruck. Selle liitumisega sai temast esimene eestlane, kes on mänginud välisklubiga CEV Meistrite Liigas.Pajusalu lõi käed Austria tippklubiga Postimees Sport, 13.07.2005. Klubi CEV Meistrite Liigas alagrupist edasi ei saanud.Lühidalt Postimees Sport, 12.01.2006. Võideti Austria karika- ja meistrivõistlused, Kesk-Euroopa (MEVZA) liigas saadi teine koht.Eestlased särasid: Austria karikasarja finaalis alistas Pajusalu Nõmmsalu Delfi Sport, 01.02.2006.Võrkpallur Raimo Pajusalu krooniti Austria meistriks Postimees Sport arhiiv, 25.04.2006.PM: Pajusalu sai Kesk-Euroopa liigas hõbeda Eesti Päevaleht Sport, 08.03.2006. Raimo oli üks meeskonna põhimängijatest.

Hooajal 2006/07 liitus Pajusalu Belgia tippklubiga Roeselare Knack ning mängis seal kokku kolm hooaega.Seitse võrkpallurit sihivad välismaal medalit Postimees Sport, 19.09.2006.Raimo Pajusalu Roeselaresse ei naase Pärnu Postimees, 08.05.2009. Raimo alustas hooaega väga heade mängudega, kuid novembri teises pooles tekkis tal ülekoormusest põlvevigastus, mis tekitas talle umbes kuu ajase mängupausi.Pajusalu on efektiivseim ründaja Postimees Sport arhiiv, 14.10.2006.Vigastusest paranenud Pajusalu naasis platsile Postimees Sport arhiiv, 13.12.2006. Esimesel hooajal jõuti CEV Meistrite Liigas veerandfinaali ning võideti Belgia meistrivõistlused.Pajusalu tunnistas suurt pettumust Postimees Sport arhiiv, 16.03.2007.Ainus Eesti võrkpallur, kes on kolme riigi meister Postimees Sport arhiiv, 03.05.2007. Ka uue hooaja (2007/08) esimeses pooles tekkis Pajusalul vigastuspaus, seekord umbes pooleteise kuu pikkune ning seljavigastuse pärast.Pajusalu tegi comebacki Postimees Sport arhiiv, 07.12.2007. Uuel hooajal (2007/08) sai klubi kohalikes sarjades (Belgia karika- ja meistrivõistlustel) teise koha, kaotades mõlemas finaalis Maaseiki Nolikole.Raimo Pajusalu koduklubi kaotas Belgia karikafinaalis Postimees Sport arhiiv, 10.02.2008.Pajusalu ja Knack pidid leppima hõbedaga Postimees Sport arhiiv, 08.05.2008. CEV Meistrite Liigas jõudis klubi play-offi, kuid seitsme parema hulka ei saadud.Pajusalu tegi hooaja parima mängu Postimees Sport arhiiv, 21.02.2008. Kolmandal hooajal saadi taas Belgia meistrivõistlustel teine koht, karikavõistlustel finaali ei jõutud; CEV Meistrite Liigas jõuti kaheksandikfinaali.Pajusalu ja Knack jäid kuldmedalist ilma Postimees Sport arhiiv, 03.05.2009.Pajusalule jäi poolfinaali uks suletuks Postimees Sport arhiiv, 09.01.2009.Raimo Pajusalu koduklubi langes Meistrite liigast Postimees Sport arhiiv, 19.02.2009. Kui esimesel hooajal oli Raimo üldiselt meeskonna põhikuuikus, siis alates teise hooaja vigastuspausist jäi ta mänguaeg märgatavalt väiksemaks ning tihti tuli kanda varumängija rolli.

2009–2014 tagasi Prantsusmaal
Hooajal 2009/10 liitus Pajusalu Prantsusmaa kõrgliigaklubiga Rennes Etudiants ning mängis seal kokku viis hooaega, kus esimesel neljal hooajal oli ta võistkonnakaaslaseks Eesti võrkpallikoondise nurgaründaja Keith Pupart ning pool hooaega diagonaalründaja Oliver Venno.Raimo Pajusalu alustab Prantsusmaa kõrgliigas viiendat hooaega Delfi Sport arhiiv, 13.09.2013. Esimesel hooajal (2009/10) jäi meeskond Prantsusmaa meistrivõistluste põhiturniiril kaheksandaks ning jõudis veerandfinaali, kus tuli aga Toursi Volley paremust tunnistada ning langeti konkurentsist.Uus tase: neli eestlast tugeva Prantsusmaa liiga play-off’is Postimees Sport arhiiv, 12.04.2010.Toobal ja Foyer kaotasid teise veerandfinaali Postimees Sport arhiiv, 19.04.2010. Teisel hooajal (2010/11) alustas klubi hooaega väga kehvalt, olles vahepeal isegi Prantsusmaa meistriliigas eelviimasel kohal, kuid klubi kogus end ning jõudis lõpuks veerandfinaali.Pupart: enam kehvemaks minna ei saa Postimees Sport arhiiv, 20.11.2010.Pajusalu: Pupart võttis vastutust enda peale ega pugenud teiste selja taha peitu Postimees Sport arhiiv, 25.04.2011. Prantsusmaa karikavõistlustel jõuti poolfinaali.Pajusalu ja Puparti klubi kaotas Prantsuse karika poolfinaalis Postimees Sport arhiiv, 17.04.2011. Selle hooajal keskel tabas Raimot seljavigastus (põletik) ning ta oli kaks ja pool kuud vigastuspausil.Raimo Pajusalu sai seljavigastusest priiks Postimees Sport arhiiv, 09.03.2011.

Hooajal 2011/12 osales klubi CEV Challenge Cupil, kus jõuti veerandfinaali.Kreek jõudis eurosarjas poolfinaali, Pajusalu ja Pupart kukkusid välja Postimees Sport arhiiv, 01.03.2012. Klubi võitis Prantsusmaa karikavõistlused ja vaatamata kehvale algusele (hooajal alguses oldi tabelis ka viimasel kohal) jõudis kohalikel meistrivõistlustel taas veerandfinaali.Eesti võrkpallurid edutud: kaotasid nii Kreek, Jago kui ka Kajalina Postimees Sport arhiiv, 06.04.2012. Järgmist hooaega (2012/13) alustati Prantsusmaa superkarikafinaaliga, kus kohtusid eelmise hooaja meister ja karikavõitja; Rennes võttis seal vastu kaotuse.Pajusalu ja Pupart kaotasid Prantsusmaa superkarikafinaalis Postimees Sport arhiiv, 11.10.2012. Klubi osales CEV Cupil ja CEV Challenge Cupil, kus mõlemal võistlusel langeti välja 1/16 finaalis.Eestlased eurosarjas: Venno ja Žuravljov mängivad täna Postimees Sport arhiiv, 21.11.2012. Hooaja teiseks pooleks liitus klubiga ka Eesti võrkpallikoondise diagonaalründaja Oliver Venno.Oliver Venno liitub Prantsusmaa eestlastega ERR Sport arhiiv, 14.12.2012. Nii Prantsusmaa meistri- kui karikavõistlustel jõuti veerandfinaali.Prantsusmaa karikavõistlustel Eesti võrkpallurid poolfinaali ei pääsenud ERR Sport arhiiv, 30.01.2013.Rennes'i hooaeg lõppes Prantsusmaa meistrivõistluste 1/4-finaalis ERR Sport arhiiv, 08.04.2013. Viiendal hooajal (2013/14) oli Pajusalu klubis ainuke eestlane. Klubi jõudis küll Prantsusmaa karikavõistlustel veerandfinaali, kuid Prantsusmaa meistrivõistlustel tuli leppida viimase kohaga, mis tähendas klubi langemist Prantsusmaa esiliigasse tulevaks hooajaks.Kreegilt kuus blokki, Bratuhhinad põhikuuikus ERR Sport arhiiv, 23.03.2014.

Karjääri lõpp
Pajusalu võitles põlveprobleemidega ning pärast 2013/14 hooaja lõppu käis ta põlveoperatsioonil, millest taastumine ei läinud plaanipäraselt. Ta otsustas 2014. aastal elukutselise võrkpalluri karjääri lõpetada.Raimo Pajusalu: ilmselt on karjäär lõppenud ERR Sport arhiiv, 28.05.2014. 27. detsembril 2014 toimus Pärnus võrkpalli sõumäng ESS Pärnu legendid (2002–2006) versus 2014. aasta Pärnu Võrkpalliklubi, mille võitsid ESS Pärnu legendid. See jäigi Raimo Pajusalusalu lahkumismänguks.ESS Pärnu legendid võitsid Pajusalu lahkumismängu ERR Sport arhiiv, 28.12.2014.

Saavutused
Kesk-Euroopa (MEVZA) liiga
2005/06 16px Hypo Tirol Innsbruckiga

Riikide meistrivõistlused
1998/99 16px Eesti meistrivõistlused ESS Pärnuga
1999/2000 16px Eesti meistrivõistlused ESS Pärnuga
2000/01 16px Eesti meistrivõistlused ESS Pärnuga
2001/02 16px Eesti meistrivõistlused ESS Pärnuga
2002/03 16px Eesti meistrivõistlused ESS Pärnuga
2004/05 16px Eesti meistrivõistlused Audentese Ülikooliga
2005/06 16px Austria meistrivõistlused Hypo Tirol Innsbruckiga
2006/07 16px Belgia meistrivõistlused Roeselare Knackiga
2007/08 16px Belgia meistrivõistlused Roeselare Knackiga
2008/09 16px Belgia meistrivõistlused Roeselare Knackiga

Riikide karikavõistlused
1998/99 16px Eesti karikavõistlused ESS Pärnuga
1999/2000 16px Eesti karikavõistlused ESS Pärnuga
2000/01 16px Eesti karikavõistlused ESS Pärnuga
2001/02 16px Eesti karikavõistlused ESS Pärnuga
2002/03 16px Eesti karikavõistlused ESS Pärnuga
2004/05 16px Eesti karikavõistlused Audentese Ülikooliga
2005/06 16px Austria karikavõistlused Hypo Tirol Innsbruckiga
2006/07 16px Belgia superkarikas Roeselare Knackiga
2007/08 16px Belgia karikavõistlused Roeselare Knackiga
2007/08 16px Belgia superkarikas Roeselare Knackiga
2008/09 16px Belgia superkarikas Roeselare Knackiga
2011/12 16px Prantsusmaa karikavõistlused Rennes Etudiantsiga
2012/13 16px Prantsusmaa superkarikas Rennes Etudiantsiga

Tunnustus
Hooaeg 2005/2006 Eesti parim meesvõrkpallur.Paremad hooajal 2005/2006 Eesti Võrkpalli Liidu arhiiv.
Hooaeg 2006/2007 Eesti parim meesvõrkpallur.Paremad hooajal 2006/2007 Eesti Võrkpalli Liidu arhiiv.
Hooaeg 2007/2008 Eesti parim meesvõrkpallur.Paremad hooajal 2007/2008 Eesti Võrkpalli Liidu arhiiv.

Isiklikku
Ta noorem õde on sõudetreener ja endine sõudja Kaisa Pajusalu.

Viited

Välislingid
ESBL
Raimo Pajusalu Volleybox

Kategooria:Eesti võrkpallurid
Kategooria:Pärnust pärit sportlased
Kategooria:Sündinud 1981